Myrceugenia rufa

Ti Myrceugenia rufa ket ti sebbangan ti bassit a mula iti henero ti Myrceugenia iti pamilia ti Myrtaceae. Daytoy ket endemiko iti Chile, nga idiay ket agtubo kadagiti tidda ti bakir iti asideg ti pantar ken naikeddeng a "naisagmak".

 Deskripsion 
Ti Myrceugenia rufa ket ti kankanayon a berde a bassit a mula nga agtubo iti katayag iti agarup a . Dagiti ubing nga ungkay ket nakaroda a nadutdotan. Dagiti bassit, agsumbangir a bulong ket addaan kadagiti nadutdotan a pesiolo ken arinduyog wenno immitlog nga agraman kadagiti intero a paraigid. Rungbeb ti ngato ken babada ket maraduyaw-berde iti ngato ken nakusnaw a berde iti baba. Bugbugtong dagiti sabong wenno dagiti grupo ti dua wenno tallo kadagiti axil ti bulong. Dagiti ungkay ti sabong ket nakaroda a nadutdotan, puraw dagiti petalo ken adda dagiti raay ti innem a pulo aginggana iti sangagasut nga estambre ken bugbugtong nga estilo. Dagiti sabong ket sarunuen dagiti berry iti diametro iti  ken umunada a berde ken agbalin a duyaw ken kalapasanna narangha. Ti paset ti panawen ti panagsabong ket manipud iti Agosto aginggana iti Oktubre ken maluom dagiti bunga iti Pebrero ken Marso.Hechenleitner, V.; Gardner, P.M.F.; Thomas, P.I.; Echeverría, C.; Escobar, B.; Brownless, P. 2005. Plantas Amenazadas del Centro-Sur de Chile. Pl. Amenaz. C.-S. Chile 187 p.

 Pannakaiwarwaras ken habitat 
Ti Myrceugenia rufa ket endemiko iti Chile nga idiay ken maigawid kadagiti pantar a lugar manipud iti Rehion ti Coquimbo nga agpaabagatan aginggana iti Probinsia ti San Antonio. Ti kangato ti sakupna ket , ken agtubo kadagiti pantar a rangkis wenno iti kaunegan ti agarup a  iti pantar, kadawyan a mabirukan kadagiti nauneg a rengngat ken dagiti narigat a maserrekan a lugar kadagiti tidda dagiti kabakiran a lugar. Masansan daytoy a mabirukan nga agtubtuo kadagiti sabali a sebbangan ti myrtus. Dagiti bunga ket masansan a rauten dagiti insekto a mangan kadagiti lasag ken bukelna. Daytoy ket karkarna a sebbangan ken ti kasasaad ti konserbasionna ket naikeddeng a "naisagmak".Hechenleitner V., P., M. F. Gardner, P. I. Thomas, C. Echeverría, B. Escobar, P. Brownless & C. M. A. 2005. Plantas Amenazadas del Centro-Sur de Chile. Pl. Amenaz. C.-S. Chile 187 pp.

 Dagiti nagibasaran 

Kategoria:Kaykayo ti Chile
rufa
Kategoria:Endemiko a flora ti Chile